በአማራና ኦሮሚያ ክልል የሚንቀሳቀሱ ፓርቲዎች በዩኒቨርሲቲዎች አካባቢ የሚስተዋለው ግጭት በሠላማዊ መንገድ እንዲፈታ አሳሰቡ፡፡
ባሕር ዳር፡ ሕዳር 05/2012 ዓ.ም (አብመድ) በአማራ እና በኦሮሚያ ክልል የሚንቀሳቀሱ ሰባት ተፎካካሪ የፖለቲካ ፓርቲዎች በዩኒቨርሲቲዎችና አንዳንድ የሀገሪቱ አካባቢዎች የተከሰተዉ የፀጥታ ችግር በሠላማዊ መንገድ እንዲፈታ እና ግጭቱ እንዲቆም በጋራ እንደሚሠሩ አስታወቁ፡፡ ፓርቲዎቹም የአማራ ዴሞክረታሲያዊ ፖርቲ (አዴፓ) የኦሮሞ ዴሞክራሲያዊ ፓርቲ (ኦዴፓ)፤ የኦሮሞ ነጻነት ግንባር (ኦነግ) የአማራ ብሔራዊ ንቅናቄ (አብን)፣ የኦሮሞ ፌዴራሊስት ኮንግረስ (ኦፌኮ)፣ የኦሮሚያ ብሔራዊ ፓርቲ (አብፓ)፣ የአማራ ማኅበራዊ ራዕይ ግንባር (አማራ) ናቸው፡፡የሁለቱ ክልል ሕዝቦች ለውጥ ለማምጣት በአንድነት የታገሉ እና ሊነጣጠል የማይበማንነት ላይ ያተኮሩ ጥቃቶች መፈጸም ጉዳቱ የጋራ በመሆኑ መንግሥትና ሁሉም ኅብረተሰብ ለማስቆም እንዲረባረብም ተጠይቋል፡፡ከኦሮሞ ፌዴራሊስት ኮንግረስ ፕሮፌሰር መረራ ጉዲና እንዳሉትም በኢትዮጵያ አንድነት ላይ ያለዉን አስተሳሰብ ለማቀራረብና ሕዝብ በእኩል ተጠቃሚ የሚሆንበትን መንገድ ለማመቻቸት ሁሉም ኃላፊነት እንዳለበት አስታዉሰዋል፡፡